Oțet de mere pentru pierderea în greutate. Ce spune ultimul studiu
- Alexandru Sălăvăstru
- 31 martie 2024, 11:17
Oțetul din cidru de mere a crescut în popularitate datorită celebrităților care îl folosesc. De asemenea, numeroase studii arată că acest oțet ar putea ajuta la pierderea în greutate și la sănătate.
Oțet din cidru de mere și beneficiile pentru sănătate
Cei care doresc să piardă în greutate pot apela la oțetul de cidru de mere, după cum arată numeroase studii.
Într-un studiu recent publicat în BMJ, oamenii de știință din Liban au analizat aceste beneficii. Studiile au fost făcute pe un grup de tineri supraponderali cu vârste cuprinse între 12 și 25 de ani.
Aceștia au împărțit cei 30 de participanți în patru grupe. Trei grupe au primit fie 5 ml, 10 ml sau 15 ml de oțet de cidru de mere, pe care l-au diluat în apă în fiecare dimineață, iar cea de-a patra a primit un alt compus, pentru a stimula efectul placebo.
După trei luni, s-a constatat că cei care au băut oțet de cidru de mere în această perioadă au pierdut 6-8 kg în greutate. De asemenea, ei și-au redus IMC-ul (n.r. indicele de masă corporală) cu 2,7-3 puncte, în funcție de doza care le-a fost administrată.
Rezultate impresionante ale studiului
Cercetarea a arătat, de asemenea, scăderi semnificative ale circumferinței taliei și șoldului. Au fost înregistrate și scăderi ale glicemiei și colesterolului. Dr. Darsha Yagnik, lector de cercetare biomedicală la Universitatea Middlesex, a declarat că există o popularitate în creștere în jurul oțetului de mere în acest moment.
Farmacistul Aidan Goggins a descris rezultatele ca fiind "impresionante" și "neașteptate". Acesta le-a comparat cu medicamentele populare pentru pierderea în greutate Ozempic și Wegovy, relatează The Mirror.
Cu toate acestea, trebuie remarcat faptul că grupul de studiu a fost format doar din tineri. Deocamdată nu este clar dacă rezultate similare s-ar repeta și în cazul celor mai mari de 25 de ani.
De asemenea, cercetătorii au susținut că au ținut o evidență a dietei și a exercițiilor fizice ale fiecărui participant în timpul testului de trei luni. Aceste date nu au fost publicate în lucrare, astfel că nu este, de asemenea, clar dacă dieta și exercițiile fizice au influențat pierderea în greutate a participanților.
Celebritățile sunt de ani de zile mari fani ai oțetului de mere
Victoria Beckham bea câteva linguri de oțet în fiecare dimineață pentru a se menține în formă. Se crede chiar că piața oțetului de cidru de mere a crescut cu 24,5% în ultimul an, pe măsură ce mulți oameni devin mai atenți la sănătate.
Există și alte preocupări legate de oțetul de mere, inclusiv faptul că este foarte acid. Acesta poate poate provoca eroziunea smalțului dentar, la fel ca și băuturile carbogazoase și sucul de portocale.
Aceste riscuri pot fi reduse la minimum prin clătirea gurii cu apă, mestecând gumă fără zahăr sau folosind un pai pentru a minimiza contactul cu dinții.
Caroline Mason, nutriționist și co-fondator al Baldo and Mason, a declarat pentru The Mirror:
"Studiile arată că oțetul de cidru de mere poate reduce inflamația, îmbunătățește digestia și optimizează sănătatea imunitară. De asemenea, se știe că stabilizează nivelul de zahăr din sânge, ajutându-ne să ne simțim sătui pentru mai mult timp, ceea ce ne face să mâncăm mai puțin și să [ingerăm] mai puține calorii.
"Este, de asemenea, recomandat pentru a stabiliza sănătatea intestinală, deoarece poate îmbunătăți aciditatea stomacului. Câteva linguri pe zi pot avea mari beneficii pentru sănătate", a spus aceasta.